 Sidoo kale waxa isma ka hadlay safarka Siyaasi Maxamed Nuur Caraale Duur oo kamid ahaa waftiga madaxweyne-kuxigeenka ayaa sheegay in Madaxweyne-ku xigeenku ku guulaystay inuu Somaliland uga faaideeyo farsado badan oo ay kala kulmeen dalka Sucuudiga waxaana uu sheegay in mucaarid iyo muxaafidba si weyn loogu mideebo sidii looga midho dhalin lahaa siyaasadda arrimaha dibadda Somaliland waxaanu yidhi Sidaa la xusay ujeedkaygu xaj ayuu ahaa, waxaana aanu kamid ahayn dadka uu casuumay boqorka Sucuudigu gaar ahaan dadka masuuliyiinta ah ee dunida islaamka, waana u mahad celinaynaa, waxa kale oo aan anigu halkan uga mahad celinayaa madaxweyne ku-xigeenkii ummadiisa uga faaideeyay fursadaas, waxa uu u badalay fursad, xajkiina xaajo ayuu raaciyay aad ayaanan ugu mahad celinayaa waxa uu soo dhagax dhigay xidhiidh adag, anna waanu ku taageersanahay, waxa caqliga saliimka ahi ina farayaa in waxa wanaagsana laysku taageero, wax loo midoobo ayaa jira, waxa loo midoobayaa marka ay siyaasadda arrimaha dibada tahay, dalka sucuudigu inoola mid maaha dalalka caalamka cid kasta wuu inooga dhaw yahay ayuu yidhi Maxamed Nuur Caraale Duur. 